CELEX: 32006L0113
Language: mt
Date: 2006-12-12 00:00:00
Title: Direttiva 2006/113/KE tal-Parlament Ewropew u tal-Kunsill tat- 12 ta' Diċembru 2006 dwar il-kwalità meħtieġa ghall-ilmijiet tal-koltivazzjoni tal-molluski (verżjoni kodifikata)

27.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               14
            
         DIRETTIVA 2006/113/KE TAL-PARLAMENT EWROPEW U TAL-KUNSILL
   tat-12 ta' Diċembru 2006
   dwar il-kwalità meħtiega ghall-ilmijiet tal-koltivazzjoni tal-molluski
   (verżjoni kodifikata)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175(1) tiegħu,
   Wara li kkunsidraw l-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew,
   Wara li kkonsultaw il-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (1),
   Billi:
   
               (1)
            
            
               Id-Direttiva tal-Kunsill 79/923/KEE, tat-30 ta' Ottubru 1979 dwar il-kwalita meħtiega ghall-ilmijiet tal-koltivazzjoni tal-molluski (2) ġiet emendata b'mod sostanzjali (3). Għal iktar ċarezza u razzjonalità, l-imsemmija Direttiva għandha tiġi kkodifikata.
            
         
               (2)
            
            
               Il-protezzjoni u t-titjib ta' l-ambjent jirrikjedu miżuri konkreti sabiex jipproteġu l-ilmijiet, inklużi l-ilmijiet tal-koltivazzjoni tal-molluski, kontra t-tniġġis.
            
         
               (3)
            
            
               Huwa neċessarju li ċerti popolazzjonijiet ta' molluski jiġu salvagwardjati minn diversi konsegwenzi perikolużi, li jirriżultaw mit-tnixxija fil-baħar ta' sustanzi li jniġġsu.
            
         
               (4)
            
            
               Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta' Lulju 2002 li tistabbilixxi s-Sitt Programm ta' Azzjoni tal-Komunita' Ambjentali (4) tistipula li għandhom jitfasslu għanijiet ta' kwalità b'mod konġunt billi jiġu stabbiliti l-ħtiġijiet varji li għandhom jintlaħqu minn ambjent, fost oħrajn id-definizzjoni tal-parametri ta' l-ilma, inkluż l-ilmijiet tal-koltivazzjoni tal-molluski.
            
         
               (5)
            
            
               Id-differenzi bejn id-dispożizzjonijiet fis-seħħ fid-diversi Stati Membri dwar il-kwalità meħtieġa ta' l-ilmijiet tal-koltivazzjoni tal-molluski jistgħu joħolqu kondizzjonijiet ta' kompetizzjoni mhux indaqs u allura jistgħu jaffetwaw direttament il-mod ta' kif jiffunzjona s-suq intern.
            
         
               (6)
            
            
               Sabiex jintlaħqu l-għanijiet tad-Direttiva, l-Istati Membri għandhom jindikaw l-ilmijet li għalihom din ser tkun tapplika u għandhom jistabbilixxu valuri ta' limitu li jikkorrispondu ma' ċerti parametri. L-ilmijiet hekk indikati għandhom ikunu konformi ma' dawn il-valuri fi żmien sitt snin minn tali indikazzjoni.
            
         
               (7)
            
            
               Sabiex tkun tista' tiġi spezzjonata l-kwalità meħtieġa ta' l-ilmijiet tal-koltivazzjoni tal-molluski, għandu jittieħed numru minimu ta' kampjuni u jitkejlu l-parametri stabbiliti fl-Anness I. Dan it-teħid ta' kampjuni jista' jitnaqqas jew jitwaqqaf fid-dawl tar-riżultati tal-qisien.
            
         
               (8)
            
            
               Ċerti ċirkostanzi naturali m'humiex fil-kontroll ta' l-Istati Membri, u, minħabba f'hekk, huwa neċessarju li, f'certi kazijiet, ikun hemm il-possibbiltà ta' deroga minn din id-Direttiva.
            
         
               (9)
            
            
               Il-progress tekniku u xjentifiku jista' jinneċessita l-adattament ta' malajr ta' xi wħud mill-ħtiġijiet imsemmija fl-Anness I. Għandha tinstab proċedura sabiex tiffaċilita l-introduzzjoni tal-miżuri meħtieġa għal dan il-għan, li tistabbilixxi kooperazzjoni mill-qrib bejn l-Istati Membri u l-Kummissjoni. Din il-kooperazzjoni għandha ssir fi ħdan il-Kumitat dwar l-Adattament għall-Progress Tekniku u Xjentifiku mwaqqaf bl-Artikolu 13(1) tad-Direttiva 2006/44/KE tal-Parlament Ewropew u tal-Kunsill tas-6 ta' Settembru 2006 dwar il-kwalità ta' l-ilma ħelu li għandu bżonn protezzjoni jew titjib sabiex tkun sostnuta l-ħajja tal-ħut (5).
            
         
               (10)
            
            
               Din id-Direttiva għandha tkun bla ħsara għall-obbligi ta' l-Istati Membri rigward il-limiti ta' żmien, stabbiliti fil-Parti B ta' l-Anness II, għat-traspożizzjoni fil-liġi nazzjonali tad-Direttivi, u l-applikazzjoni tagħhom,
            
         ADOTTAW DIN ID-DIRETTIVA:
   Artikolu 1
   Din id-Direttiva tikkonċerna l-kwalità ta' l-ilmijet tal-koltivazzjoni tal-molluski u tapplika għal dawk l-ilmijiet ta' mal-kosta u salmastri indikati mill-Istati Membri bħala li għandhom bżonn protezzjoni jew titjib sabiex isostnu l-ħajja u t-tkabbir tal-molluski (bivalve u gasteropod molluscs) u għaldaqstant sabiex jikkontribwixxu għall-kwalità għolja tal-prodotti tal-molluski li jittieklu direttament mill-bniedem.
   Artikolu 2
   Il-parametri applikabbli għall-ilmijet indikati mill-Istati Membri jinsabu elenkati fl-Anness I.
   Artikolu 3
   1.   L-Istati Membri għandhom jistabbilixxu, għall-ilmijiet indikati, valuri għall-parametri elenkati fl-Anness I, sa fejn ikunu mogħtija valuri fil-kolonna G jew I. Huma għandhom jikkonformaw mal-kummenti li jinsabu fiż-żewġ kolonni.
   2.   L-Istati Membri m'għandhomx jistabbilixxu valuri inqas strinġenti minn dawk mogħtija fil-kolonna I ta' l-Anness I u għandhom jagħmlu minn kollox sabiex jirrispettaw il-valuri fil-kolonna G, filwaqt li jikkonsidraw il-prinċipju stabbilit fl-Artikolu 8.
   3.   Għal tnixxijiet li jaqgħu fi ħdan il-parametri “sustanzi organo-aloġenati” u “metalli”, l-istandards ta' l-emissjoni stabbiliti mill-Istati Membri skond id-Direttiva 2006/11/KE tal-Parlament Ewropew u tal-Kunsill tal-15 ta' Frar 2006 dwar tniġġiż ikkawżat minn ċerti sustanzi perikolużi skarikati fl-ambjent akwatiku tal-Komunità (6) għandhom japplikaw fl-istess waqt bħala l-għanijiet ta' kwalità u l-obbligi l-oħra li joħorġu minn din id-Direttiva, partikolarment dawk dwar it-teħid ta' kampjuni.
   Artikolu 4
   1.   L-Istati Membri għandhom jindikaw l-ilmijiet tal-molluski, u jistgħu sussegwentament jagħmlu indikazzjonijiet supplimentari.
   2.   Filwaqt li jieħdu in-konsiderazzjoni l-prinċipju stabbilit fl-Artikolu 8, l-Istati Membri jistgħu jirrivedu l-indikazzjonijiet ta' ċerti ilmijiet partikolarment minħabba fatturi mhux previsti fi żmien l-indikazzjoni.
   Artikolu 5
   L-Istati Membri għandhom jistabbilixxu programmi sabiex inaqqsu t-tniġġis u sabiex jassiguraw li l-ilmijiet indikati jkunu konformi, fi żmien sitt snin wara l-indikazzjoni magħmula skond l-Artikolu 4, kemm mal-valuri stabbiliti mill-Istati Membri skond l-Artikolu 3 kif ukoll mal-kummenti li jinsabu fil-kolonni G u I ta' l-Anness I.
   Artikolu 6
   1.   Għall-finijiet ta' l-implimentazzjoni ta' l-Artikolu 5, l-ilmijiet indikati għandhom jitqiesu li huma konformi mad-dispożizzjonijiet ta' din id-Direttiva jekk il-kampjuni ta' dawn l-ilmijiet, meħuda fil-frekwenza minima speċifikata fl-Anness I, fl-istess punt tat-teħid tal-kampjuni u tul perjodu ta' 12-il xahar, juru li huma konformi kemm mal-valuri stabbiliti mill-Istati Membri skond l-Artikolu 3 kif ukoll mal-kummenti li jinsabu fil-kolonni G u I ta' l-Anness I dwar:
   
               (a)
            
            
               100 % tal-kampjuni għall-parametri tas-“sustanzi organo-aloġenati” u “metalli”;
            
         
               (b)
            
            
               95 % tal-kampjuni għall-parametri tas-“salinità” u “ossiġnu maħlul”;
            
         
               (ċ)
            
            
               75 % tal-kampjuni għall-parametri l-oħrajn elenkati fl-Anness I.
            
         Jekk, skond l-Artikolu 7(2), il-frekwenza tat-teħid tal-kampjuni għall-parametri kollha fl-Anness I ħlief għal “sustanzi organo-aloġenati” u “metalli” tkun inqas minn dik indikata fl-Anness I, il-valuri u l-kummenti msemmija fl-ewwel subparagrafu ta' dan il-paragrafu għandhom jiġu rispettati fil-każ tal-kampjuni kollha.
   2.   Fejn il-valuri stabbiliti mill-Istati Membri skond l-Artikolu 3 jew il-kummenti li jinsabu fil-kolonni G u I ta' l-Anness I ma jiġux rispettati minħabba xi diżastru, dawn m'għandhomx jitqiesu fil-kalkolu tal-perċentwali msemmija fil-paragrafu 1.
   Artikolu 7
   1.   L-awtoritajiet kompetenti fl-Istati Membri għandhom iwettqu operazzjonijiet ta' teħid ta' kampjuni, li l-frekwenza minima tagħhom hija stabbilita fl-Anness I.
   2.   Fejn l-awtorità kompetenti tirreġistra li l-kwalità ta' l-ilmijiet indikati hija konsiderevolment ogħla minn dik li tirriżulta mill-applikazzjoni tal-valuri stabbiliti skond l-Artikolu 3 u l-kummenti li jinsabu fil-kolonni G u I ta' l-Anness I, il-frekwenza tat-teħid ta' kampjuni tista' titnaqqas. Fejn ma jkunx hemm l-ebda tniġġis u riskju ta' deterjorament fil-kwalità ta' l-ilmijiet, l-awtorità kompetenti konċernata tista' tiddeċiedi li t-teħid ta' kampjuni m'huwiex meħtieġ.
   3.   Jekk it-teħid ta' kampjuni juri li xi valur stabbilit skond l-Artikolu 3 jew xi kumment li jinsab fil-kolonni G jew I ta' l-Anness I mhux qed jiġi rispettat, l-awtorità kompetenti għandha tistabbilixxi jekk dan hux riżultat ta' xi fatt każwali, ta' xi fenomenu naturali jew ta' tniġġis u għandha tieħu l-miżuri xierqa.
   4.   Il-punt eżatt fejn jittieħdu l-kampjuni, d-distanza minn dan il-punt sa l-eqreb punt fejn ikun hemm tnixxija ta' sustanzi li jniġġsu u l-fond li fih għandhom jittieħdu l-kampjuni għandhom jiġu stabbiliti mill-awtorità kompetenti ta' kull Stat Membru partikolarment skond il-kondizzjonijet ambjentali lokali.
   5.   Il-metodi ta' referenza ta' l-analiżi li għandhom jintużaw fil-kalkolu tal-valuri tal-parametri konċernati huma stipulati fl-Anness I. Il-laboratorji li jħaddmu metodi oħrajn għandhom jiżguraw li r-riżultati miksuba jkunu ekwivalenti jew komparabbli għal dawk specifikati fl-Anness I.
   Artikolu 8
   L-implimentazzjoni tal-miżuri meħuda skond din id-Direttiva ma jistgħu fl-ebda każ iwasslu, direttament jew indirettament, għal żieda fit-tniġġis ta' l-ilma ta' mal-kosta u dak salmastru.
   Artikolu 9
   L-Istati Membri jistgħu f'kull ħin jistabbilixxu valuri għall-ilmijiet indikati aktar strinġenti minn dawk stabbiliti f'din id-Direttiva. Jistgħu ukoll jistipulaw dispożizzjonijiet dwar parametri oħrajn barra dawk previsti f'din id-Direttiva.
   Artikolu 10
   Fejn Stat Membru jikkonsidra li jindika ilmijiet tal-koltivazzjoni tal-molluski fil-viċinanza immedjata ta' fruntiera ma' Stat Membru ieħor, dawn l-Istati għandhom jikkonsultaw lil xulxin sabiex jistabbilixxu l-partijiet minn dawn l-ilmijet li għalihom tkun tista' tapplika din id-Direttiva u l-konsegwenzi li għandhom joħorġu mill-għanijiet tal-kwalità komuni u li għandhom jiġu deċiżi wara konsultazzjonijiet formali minn kull Stat Membru kkonċernat. Il-Kummissjoni tista' tipparteċipa f'dawn id-deliberazzjonijiet.
   Artikolu 11
   L-Istati Membri jistgħu jidderogaw minn din id-Direttiva f'każ ta' temp jew kondizzjonijiet ġeografiċi eċċezzjonali.
   Artikolu 12
   Dawk l-emendi neċessarji għall-adattament għall-progress tekniku u xjentifiku l-valuri G għall-parametri u l-metodi ta' analiżi li jinsabu fl-Anness I għandhom jiġu adottati mill-Kumitat imwaqqaf permezz ta' l-Artikolu 13(1) tad-Direttiva 2006/44/KE skond il-proċedura msemmija fl-Artikolu 13(2) tagħha.
   Artikolu 13
   1.   Għall-finijiet ta' l-applikazzjoni ta' din id-Direttiva, l-Istati Membri għandhom jipprovdu informazzjoni lill-Kummissjoni dwar:
   
               (a)
            
            
               l-ilmijiet indikati skond l-Artikolu 4(1), f'forma sommarja;
            
         
               (b)
            
            
               ir-reviżjoni ta' l-indikazzjoni ta' ċerti ilmijiet skond l-Artikolu 4(2);
            
         
               (ċ)
            
            
               id-dispożizzjonijiet stipulati sabiex jiġu stabbiliti parametri ġodda skond l-Artikolu 9.
            
         2.   Fejn Stat membru japplika d-dispożizzjonijiet ta' l-Artikolu 11, dan għandu jinnotifika minnufih lill-Kummissjoni b'dan, filwaqt li jagħti r-raġunijiet u l-perjodi antiċipati.
   3.   B'mod aktar ġenerali, l-Istati Membri għandhom jipprovdu lill-Kummissjoni, fuq talba raġunata tal-Kummissjoni stess, kull informazzjoni necessarja għall-applikazzjoni ta' din id-Direttiva.
   Artikolu 14
   F'intervalli ta' tliet snin u għal l-ewwel darba għall-perjodu bejn l-1993 u l-1995 inklużiv, l-Istati Membri għandhom jibagħtu informazzjoni lill-Kummissjoni dwar l-implimentazzjoni ta' din id-Direttiva, permezz ta' rapport settorali li għandu jiġbor fih ukoll Direttivi oħra relevanti tal-Komunità. Dan ir-rapport għandu jkun imsejjes fuq kwestjonarju jew fuq punti prinċipali mfassla mill-Kummissjoni skond il-proċedura msemmija fl-Artikolu 6(2) tad-Direttiva tal-Kunsill 91/692/KEE tat-23 ta' Diċembru 1991 li tistandardizza u tirrazzjonalizza rapporti dwar l-implimentazzjoni ta' ċerti Direttivi dwar l-ambjent (7). Il-kwestjonarju jew punti prinċipali għandhom jintbagħtu lill-Istati Membri sitt xhur qabel ma jibda l-perjodu li għalih ikun sar ir-rapport. Ir-rapport għandu jintbagħat lill-Kummissjoni fi żmien disa' xhur mit-tmiem tal-perjodu ta' tliet snin li għalih ikun sar.
   Il-Kummissjoni għandha tippubblika rapport tal-Komunità dwar l-implimentazzjoni ta' din id-Direttiva fi żmien disa' xhur minn meta tirċievi r-rapporti mill-Istati Membri.
   Artikolu 15
   L-Istati Membri għandhom jikkomunikaw lill-Kummissjoni t-testi tad-dispożizzjonijiet principali tal-liġi nazzjonali li jadottaw fil-qasam regolat b'din id-Direttiva.
   Artikolu 16
   Id-Direttiva 79/923/KEE hija b'dan imħassra, bla ħsara għall-obbligi ta' l-Istati Membri rigward il-limiti ta' żmien, stabbiliti fl-Anness II, Parti B, għat-traspożizzjoni fil-liġi nazzjonali tad-Direttivi, u l-applikazzjoni tagħhom.
   Ir-referenzi magħmula għad-Direttiva mħassra għandhom jinftiehmu bħala referenzi magħmula għal din id-Direttiva u għandhom jinqraw skond it-tabella ta' korrelazzjoni fl-Anness III.
   Artikolu 17
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 18
   Din id-Direttiva hija indirizzata lill-Istati Membri.
   
      Magħmul fi Strasburgu, 12 ta' Diċembru 2006.
      
         
            Għall-Parlament Ewropew
         
         
            Il-President
         
         J. BORRELL FONTELLES
      
      
         
            Għall-Kunsill
         
         
            Il-President
         
         M. PEKKARINEN
      
   
   
      (1)  Opinjoni tal-Parlament Ewropew tat-12 ta' Ottubru 2006 (għadha mhijiex pubblikata fil-Ġurnal Uffiċjali) u d-Deċiżjoni tal-Kunsill tat-30 ta' Novembru 2006.
   
      (2)  ĠU L 281, 10.11.1979, p. 47. Direttiva kif emendata mid-Direttiva 91/692/KEE (ĠU L 377, 31.12.1991, p. 48).
   
      (3)  Ara l-Anness II, Parti A.
   
      (4)  ĠU L 242, 10.9.2002, p. 1.
   
      (5)  ĠU L 264, 25.9.2006, p. 20.
   
      (6)  ĠU L 64, 4.3.2006, p. 52.
   
      (7)  ĠU L 377, 31.12.1991, p. 48. Direttiva kif emendata mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS I
      KWALITÀ TA' L-ILMIJIET TAL-KOLTIVAZZJONI TAL-MOLLUSKI
      
                   
               
               
                  Parametru
               
               
                  G
               
               
                  I
               
               
                  Metodi ta' referenza ta'l-analiżi
               
               
                  Frekwenza minimata' teħid tal-kampjuni u tal-kejl
               
            
                  1.
               
               
                  pH
                  unità pH
               
               
                   
               
               
                  7 — 9
               
               
                  
                              —
                           
                           
                              Elettrometrija
                              Kejl meħud in situ waqt it-tehid tal-kampjuni
                           
                        
               
                  Kull tliet xhur
               
            
                  2.
               
               
                  Temperatura °C
               
               
                  Tnixxija li taffettwa l-ilmijiet tal-koltivazzjoni tal-molluski m'għandhiex tgholli t-temperatura ta' l-ilmijiet b'aktar minn 2 °C mit-tempertura ta' l-ilmijiet mhux affettwati
               
               
                   
               
               
                  
                              —
                           
                           
                              Termometrija
                              Kejl meħud in situ waqt it-tehid tal-kampjuni
                           
                        
               
                  Kull tliet xhur
               
            
                  3.
               
               
                  Kulur (wara l-filtrazzjoni) mg Pt/l
               
               
                   
               
               
                  Tnixxija li taffettwa l-ilmijiet tal-koltivazzjoni tal-molluski m'għandhiex tikkawża bidla fil-kulur ta' l-ilmijiet wara l-filtrazzjoni b'aktar minn 10 mg pt/l mill-kulur ta' l-ilmijiet mhux affetwati
               
               
                  
                              —
                           
                           
                              Filtru minn membrana ta' 0.45 μm
                              Metodu fotometriku, bl-użu ta' l-iskala tal- platinum/cobalt
                           
                        
               
                  Kull tliet xhur
               
            
                  4.
               
               
                  Solidi sospiżi (mg/l)
               
               
                   
               
               
                  Tnixxija li taffettwa l-ilmijiet tal-koltivazzjoni tal-molluski m'għandhiex tikkawża żieda tal-kontenut tas-solidi sospiżi fl-ilmijiet ta' aktar minn 30 % mill-kontenut ta' l-ilmijiet mhux affetwati
               
               
                  
                              —
                           
                           
                              Filtrazzjoni minn membrana ta' 0.45 μm, li tinxef f' 105 °C u tiżen
                           
                        
                              —
                           
                           
                              Ċentrifugazzjoni (ta' mill-inqas ħames minuti, b'aċċelerazzjoni medja ta' 2 800  sa 3 200  g), li tnixxef f'105 oĊ u tiżen
                           
                        
               
                  Kull tliet xhur
               
            
                  5.
               
               
                  Salinità (‰)
               
               
                  12 — 38 ‰
               
               
                  ≤ 40 ‰
                  Tnixxija li taffettwa l-ilmijiet tal-koltivazzjoni tal-molluski m'għandhiex tikkawża żieda fis-salinità tagħhom ta' aktar minn 10 % mis-salinità ta' l-ilmijiet mhux affettwati
               
               
                  Konduttimetrija
               
               
                  Darba fix-xahar
               
            
                  6.
               
               
                  Saturazzjoni ta' l-ossiġnu maħlul
                  %
               
               
                  ≥ 80 %
               
               
                  ≥ 70 % (valur medju)
                  Jekk kejl individwali jindika valur inqas minn 70 %, il-kejl irid jerġa' jsir
                  Kejl individwali ma' jistax jindika valur ta' inqas minn 60 % kemm-il darba m'hemmx konsegwenzi ta' ħsara għall-iżvilupp ta' kolonji tal-molluski
               
               
                  Il-metodu “Winkler”
                  Metodu elettrokimiku
               
               
                  Darba fix-xahar, b'minimu ta' kampjun wieħed li jirrappreżenta l- kondizzjonijiet ta' ossiġnu baxx fil-ġurnata tat-teħid tal-kampjuni. Madanakollu, fejn ikun hemm suspetti ta' varjazzjonijiet kbar ta' kuljum, għandu jittieħed minimu ta' żewġ kampjuni f'ġurnata
               
            
                  7.
               
               
                  Idrokarbonji tal-petrolju
               
               
                   
               
               
                  M'għandux ikun hemm kwantitajiet ta' idrokarbonji fl-ilmijiet tal-koltivazzjoni tal-molluski f'ċerti kwantitajiet li:
                  
                              —
                           
                           
                              jipproduċu lega viżibbli f'wiċċ l-ilma u/jew iħallu depożitu fuq il-frott tal-baħar,
                           
                        
                              —
                           
                           
                              ikollhom effetti ħżiena fuq il-frott tal-baħar
                           
                        
               
                  Eżami viżwali
               
               
                  Kull tliet xhur
               
            
                  8.
               
               
                  Sustanzi organo-alogenati
               
               
                  Il-konċentrazzjoni ta' kull sustanza fil-laħam tal-molluski għandha tkun limitata b'mod li tikkontribwixxi, skond l-Artikolu 1, għall-kwalità għolja tal-prodotti tal-molluski
               
               
                  Il-konċentrazzjoni ta' kull sustanza fl-ilma tal-koltivazzjoni tal-molluski jew fil-laħam tal-molluski m'għandhiex tilħaq jew taqbeż livell li jkollu effetti ħżiena fuq il-frott tal-baħar u l-larvae
               
               
                  Kromatografija tal-gass wara estrazzjoni b'solventi xierqa u purifikazzjoni
               
               
                  Kull sitt xhur
               
            
                  9.
               
               
                  
                     Metalli
                  
               
               
                  Il-konċentrazzjoni ta' kull sustanza fil-laħam tal-molluski għandha tkun limitata b'mod li tikkontribwixxi, skond l-Artikolu 1, għall-kwalità għolja tal-prodotti tal-molluski
               
               
                  Il-konċentrazzjoni ta' kull sustanza fl-ilma tal-koltivazzjoni tal-molluski jew fil-laħam tal-molluski m'għandhiex taqbeż livell li jkollu effetti ta' ħsara fuq il-frott tal-baħar u l-larvae tagħhom
                  Għandu jittieħed kont ta' l-effetti sinerġiċi ta' dawn il-metalli
               
               
                  Spettrometrija ta' assorbenza atomika preċeduta, fejn hu xieraq, b'konċentrazzjoni u/jew estrazzjoni
               
               
                  Kull sitt xhur
               
            
                  Fidda
               
               
                  Ag
               
            
                  Arseniku
               
               
                  As
               
            
                  Kadmju
               
               
                  Cd
               
            
                  Kromju
               
               
                  Cr
               
            
                  Ram
               
               
                  Cu
               
            
                  Merkurju
               
               
                  Hg
               
            
                  Nickel
               
               
                  Ni
               
            
                  Ċomb
               
               
                  Pb
               
            
                  Żingu
               
               
                  Zn
               
            
                  mg/l
               
               
                   
               
            
                  10.
               
               
                  Faecal coliforms/100 ml
               
               
                  ≤ 300 fil-laħam tal-molluski u fil-likwidu intervalvulari
               
               
                   
               
               
                  Metodu ta' dilwizzjoni ma' fermentazzjoni f'substrati likwidi f'mill-inqas tliet tubi fi tliet dilwizzjonijiet. It-tubi pożittivi jiġu maħruġa fuq mezz ta' konfermazzjoni. Għadd skond in-NAP (in-numru l-aktar probabbli). It-temperatura ta' l-inkubazzjoni 44 °C b'varjazzjoni żejda jew nieqsa 0.5 °C
               
               
                  Kull tliet xhur
               
            
                  11.
               
               
                  Sustanzi li jaffettwaw it-togħma tal-molluski
               
               
                   
               
               
                  Konċentrazzjoni anqas minn dik li tbiddel it-togħma tal-molluski
               
               
                  Eżami tal-molluski skond it-togħma fejn il-preżenza ta' waħda minn dawn is-sustanzi hija preżunta
               
               
                   
               
            
                  12.
               
               
                  Saxitoxin (prodott minn dinoflagellates)
               
               
                   
               
               
                   
               
               
                   
               
               
                   
               
            
                  Taqsir:
                  
                              G
                           
                           
                              =
                           
                           
                              gwida
                           
                        
                              I
                           
                           
                              =
                           
                           
                              obbligatorju
                           
                        
            
   
      ANNESS II
      PARTI A
      Direttiva mħassra flimkien ma' l-emendi tagħha
      
                  Direttiva tal-Kunsill 79/923/KEE
                  (ĠU L 281, 10.11.1979, p. 47)
               
               
                   
               
            
                  Direttiva tal-Kunsill 91/692/KEE
                  (ĠU L 377, 31.12.1991, p.48)
               
               
                  L-Anness I, punt (e) biss
               
            PARTI B
      Lista tal-limiti ta' żmien għat-traspożizzjoni fil-liġi nazzjonali
      
         (imsemmija fl-Artikolu 16)
      
      
                  Direttiva
               
               
                  Limitu ta' żmien għat-traspożizzjoni
               
            
                  79/923/KEE
               
               
                  Is-6 ta' Novembru 1981
               
            
                  91/692/KEE
               
               
                  L-1 ta' Jannar 1993
               
            
   
      ANNESS III
      TABELLA TA' KORRELAZZJONI
      
                  Direttiva 79/923/KEE
               
               
                  Din id-Direttiva
               
            
                  Artikolu 1
               
               
                  Artikolu 1
               
            
                  Artikolu 2
               
               
                  Artikolu 2
               
            
                  Artikolu 3
               
               
                  Artikolu 3
               
            
                  Artikolu 4(1) u (2)
               
               
                  Artikolu 4(1)
               
            
                  Artikolu 4(3)
               
               
                  Artikolu 4(2)
               
            
                  Artikolu 5
               
               
                  Artikolu 5
               
            
                  Artikolu 6(1), l-ewwel subparagrafu, frażi introduttorja
               
               
                  Artikolu 6(1), l-ewwel subparagrafu, frażi introduttorja
               
            
                  Artikolu 6(1), l-ewwel subparagrafu, l-ewwel inċiż
               
               
                  Artikolu 6(1), l-ewwel subparagrafu, punt (a)
               
            
                  Artikolu 6(1), l-ewwel subparagrafu, it-tieni inċiż
               
               
                  Artikolu 6(1), l-ewwel subparagrafu, punt (b)
               
            
                  Artikolu 6(1), l-ewwel subparagrafu, it-tielet inċiż
               
               
                  Artikolu 6(1), l-ewwel subparagrafu, punt (ċ)
               
            
                  Artikolu 6(1), it-tieni subparagrafu
               
               
                  Artikolu 6(1), it-tieni subparagrafu
               
            
                  Artikolu 6(2)
               
               
                  Artikolu 6(2)
               
            
                  Artikolu 7
               
               
                  Artikolu 7
               
            
                  Artikolu 8
               
               
                  Artikolu 8
               
            
                  Artikolu 9
               
               
                  Artikolu 9
               
            
                  Artikolu 10
               
               
                  Artikolu 10
               
            
                  Artikolu 11
               
               
                  Artikolu 11
               
            
                  Artikolu 12
               
               
                  Artikolu 12
               
            
                  Artikolu 13, l-ewwel paragrafu, frażi introduttorja
               
               
                  Artikolu 13(1), frażi introduttorja
               
            
                  Artikolu 13, l-ewwel paragrafu, l-ewwel inċiż
               
               
                  Artikolu 13(1)(a)
               
            
                  Artikolu 13 l-ewwel paragrafu, it-tieni inċiż
               
               
                  Artikolu 13(1)(b)
               
            
                  Artikolu 13, l-ewwel paragrafu, it-tielet inċiż
               
               
                  Artikolu 13(1)(ċ)
               
            
                  Artikolu 13, it-tieni paragrafu
               
               
                  Artikolu 13(2)
               
            
                  Artikolu 13, it-tielet paragrafu
               
               
                  Artikolu 13(3)
               
            
                  Artikolu 14
               
               
                  Artikolu 14
               
            
                  Artikolu 15(1)
               
               
                  —
               
            
                  Artikolu 15(2)
               
               
                  Artikolu 15
               
            
                  —
               
               
                  Artikolu 16
               
            
                  —
               
               
                  Artikolu 17
               
            
                  Artikolu 16
               
               
                  Artikolu 18
               
            
                  Anness
               
               
                  Anness I
               
            
                  —
               
               
                  Anness II
               
            
                  —
               
               
                  Anness III